title: Direttiva ta' Implimentazzjoni tal-Kummissjoni (UE) 2019/114 tal-24 ta' Jannar 2019 li temenda d-Direttivi 2003/90/KE u 2003/91/KE li jistabbilixxu miżuri ta' implimentazzjoni għall-iskopijiet tal-Artikolu 7 tad-Direttiva tal-Kunsill 2002/53/KE u tal-Artikolu 7 tad-Direttiva tal-Kunsill 2002/55/KE rispettivament, fir-rigward tal-karatteristiki li għandhom jiġu koperti bħala minimu mill-eżami u l-kundizzjonijiet minimi għall-eżami ta' ċerti varjetajiet ta' speċijiet ta' pjanti agrikoli u speċijiet ta' ħxejjex (Test b'rilevanza għaż-ŻEE.)

text:
                  25.1.2019

                  MT

                  Il-Ġurnal Uffiċjali tal-Unjoni Ewropea

                  L 23/35

         DIRETTIVA TA' IMPLIMENTAZZJONI TAL-KUMMISSJONI (UE) 2019/114
         tal-24 ta' Jannar 2019
         li temenda d-Direttivi 2003/90/KE u 2003/91/KE li jistabbilixxu miżuri ta' implimentazzjoni għall-iskopijiet tal-Artikolu 7 tad-Direttiva tal-Kunsill 2002/53/KE u tal-Artikolu 7 tad-Direttiva tal-Kunsill 2002/55/KE rispettivament, fir-rigward tal-karatteristiki li għandhom jiġu koperti bħala minimu mill-eżami u l-kundizzjonijiet minimi għall-eżami ta' ċerti varjetajiet ta' speċijiet ta' pjanti agrikoli u speċijiet ta' ħxejjex
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/53/KE tat-13 ta' Ġunju 2002 dwar il-varjetajiet komuni ta' katalgi ta' speċi ta' pjanti agrikoli (1), u b'mod partikolari l-Artikolu 7(2) (a) u (b) tagħha,
         Wara li kkunsidrat id-Direttiva tal-Kunsill 2002/55/KE tat-13 ta' Ġunju 2002 dwar il-marketing ta' żrieragħ tal-ħxejjex (2), u b'mod partikolari l-Artikolu 7(2)(a) u (b) tagħha,
         Billi:

                     (1)

                     Id-Direttivi tal-Kummissjoni 2003/90/KE (3) u 2003/91/KE (4) ġew adottati biex jiżguraw li l-varjetajiet li l-Istati Membri jinkludu fil-katalgi nazzjonali tagħhom jikkonformaw mal-protokolli stabbiliti mill-Uffiċċju Komunitarju tal-Varjetajiet tal-Pjanti (CPVO) fir-rigward tal-karatteristiki li għandhom jiġu koperti bħala minimu mill-eżami tad-diversi speċijiet u l-kundizzjonijiet minimi għall-eżami tal-varjetajiet, sa fejn kienu ġew stabbiliti tali protokolli. Għall-ispeċijiet mhux koperti minn protokolli tas-CPVO, dawk id-Direttivi jistipulaw li għandhom japplikaw il-linji gwida tal-Unjoni Internazzjonali għall-Protezzjoni ta' Varjetajiet Ġodda tal-Pjanti (UPOV).

                     (2)

                     Mindu saret l-aħħar emenda lid-Direttivi 2003/90/KE u 2003/91/KE bid-Direttiva ta' Implimentazzjoni (UE) 2018/100 (5), is-CPVO u l-UPOV stabbilixxew aktar protokolli u linji gwida u aġġornaw dawk eżistenti.

                     (3)

                     Għalhekk, jenħtieġ li d-Direttivi 2003/90/KE u 2003/91/KE jiġu emendati skont dan.

                     (4)

                     Il-miżuri previsti f'din id-Direttiva huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DIN ID-DIRETTIVA:

            Artikolu 1
            L-Annessi I u II tad-Direttiva 2003/90/KE huma sostitwiti bit-test fil-parti A tal-Anness ta' din id-Direttiva.

            Artikolu 2
            L-Annessi tad-Direttiva 2003/91/KE huma sostitwiti bit-test fil-parti B tal-Anness ta' din id-Direttiva.

            Artikolu 3
            Għall-eżamijiet mibdija qabel l-1 ta' Settembru 2019, l-Istati Membri jistgħu japplikaw id-Direttivi 2003/90/KE u 2003/91/KE fil-verżjoni li tapplika qabel l-emenda tagħhom permezz ta' din id-Direttiva.

            Artikolu 4
            Sa mhux aktar tard mill-31 ta' Awwissu 2019, l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amminstrattivi neċessarji sabiex jikkonformaw ma' din id-Direttiva. Huma għandhom jikkomunikaw minnufih it-test ta' dawk il-miżuri lill-Kummissjoni.
            Huma għandhom japplikaw dawk id-dispożizzjonijiet mill-1 ta' Settembru 2019.
            Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir din ir-referenza.

            Artikolu 5
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Artikolu 6
            Din id-Direttiva hija indirizzata lill-Istati Membri.

            Magħmul fi Brussell, l-24 ta' Jannar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 193, 20.7.2002, p. 1.

            (2)  ĠU L 193, 20.7.2002, p. 33.

            (3)  Id-Direttiva tal-Kummissjoni 2003/90/KE tas-6 ta' Ottubru 2003 li tistabbilixxi miżuri ta' implimentazzjoni għall-iskopijiet tal-Artikolu 7 tad-Direttiva tal-Kunsill 2002/53/KE fir-rigward tal-karatteristiċi li għandhom jiġu koperti bħala minimu mill-eżami u l-kondizzjonijiet minimi għall-eżami ta' ċerti varjetajiet ta' speċi ta' pjanti agrikoli (ĠU L 254, 8.10.2003, p. 7).

            (4)  Id-Direttiva tal-Kummissjoni 2003/91/KE tas-6 ta' Ottubru 2003 li twaqqaf il-miżuri ta' implimentazzjoni għall-għanijiet ta' Artikolu 7 tad-Direttiva tal-Kunsill 2002/55/KE rigward il-karatteristiċi li għandhom jiġu inklużi bħala minimu ottenut mill-eżami u l-kondizzjonijiet minimi għall-eżami ta'ċerti varjetajiet ta'speċi ta' ħaxix (ĠU L 254, 8.10.2003, p. 11).

            (5)  Id-Direttiva ta' Implimentazzjoni tal-Kummissjoni (UE) 2018/100 tal-It-Tnejn, 22 ta' Jannar 2018 li temenda d-Direttivi 2003/90/KE u 2003/91/KE li jistabbilixxu miżuri ta' implimentazzjoni għall-iskopijiet tal-Artikolu 7 tad-Direttiva tal-Kunsill 2002/53/KE u tal-Artikolu 7 tad-Direttiva tal-Kunsill 2002/55/KE rispettivament, fir-rigward tal-karatteristiki li għandhom jiġu koperti bħala minimu mill-eżami u l-kundizzjonijiet minimi għall-eżami ta' ċerti varjetajiet ta' speċijiet ta' pjanti agrikoli u speċijiet ta' ħxejjex (ĠU L 17, 23.1.2018, p. 34).

            ANNESS

               PARTI A

                     “ANNESS I

                        Lista ta' speċijiet li hemm referenza għalihom fl-Artikolu 1(2)(a) li għandhom jikkonformaw mal-protokolli tekniċi tas-CPVO
                         (1)

                                    Isem xjentifiku

                                    Isem komuni

                                    Protokoll tas-CPVO

                                    Festuca arundinacea Schreb.

                                 Żwien twil

                                 TP 39/1 tal-1.10.2015

                                    Festuca filiformis Pourr.

                                 Żwien in-nagħaġ tal-werqa fina

                                 TP 67/1 tat-23.6.2011

                                    Festuca ovina L.

                                 Żwien in-nagħaġ

                                 TP 67/1 tat-23.6.2011

                                    Festuca pratensis Huds.

                                 Żwien il-bur

                                 TP 39/1 tal-1.10.2015

                                    Festuca rubra L.

                                 Żwien aħmar

                                 TP 67/1 tat-23.6.2011

                                    Festuca trachyphylla (Hack.) Żwien iebes

                                 Żwien iebes

                                 TP 67/1 tat-23.6.2011

                                    Lolium multiflorum Lam.

                                 Sikrana Taljana

                                 TP 4/1 tat-23.6.2011

                                    Lolium perenne L.

                                 Sikrana perenni

                                 TP 4/1 tat-23.6.2011

                                    Lolium x hybridum Hausskn.

                                 Sikrana ibrida

                                 TP 4/1 tat-23.6.2011

                                    Pisum sativum L. (partim)

                                 Piżelli

                                 TP 7/2 Rev. 2 tal-15.3.2017

                                    Poa pratensis L.

                                 Ħaxix il-bur taz-zokk lixx

                                 TP 33/1 tal-15.3.2017

                                    Vicia sativa L.

                                 Silla tal-blat

                                 TP 32/1 tad-19.4.2016

                                    Brassica napus L. var. napobrassica (L.) Rchb.

                                 Rutabaga

                                 TP 89/1 tal-11.3.2015

                                    Raphanus sativus L. var. oleiformis Pers.

                                 Ravanell tal-għalf

                                 TP 178/1 tal-15.3.2017

                                    Brassica napus L. (partim)

                                 Kolza Żvediża

                                 TP 36/2 tal-16.11.2011

                                    Cannabis sativa L.

                                 Qanneb

                                 TP 276/1 rev. Parzjali tas-21.3.2018

                                    Glycine max (L.) Merr.

                                 Żerriegħa tas-sojja

                                 TP 80/1 tal-15.3.2017

                                    Gossypium spp.

                                 Qoton

                                 TP 88/1 tad-19.4.2016

                                    Helianthus annuus L.

                                 Ġirasoll

                                 TP 81/1 tal-31.10.2002

                                    Linum usitatissimum L.

                                 Kittien/Żerriegħa tal-kittien

                                 TP 57/2 tad-19.3.2014

                                    Sinapis alba L.

                                 Mustarda bajda

                                 TP 179/1 tal-15.3.2017

                                    Avena nuda L.

                                 Ħafur għeri żgħir, Ħafur bla buq

                                 TP 20/2 tal-1.10.2015

                                    Avena sativa L. (tinkludi A. byzantina K. Koch)

                                 Ħafur u Ħafur aħmar

                                 TP 20/2 tal-1.10.2015

                                    Hordeum vulgare L.

                                 Xgħir

                                 TP 19/4 tal-1.10.2015

                                    Oryza sativa L.

                                 Ross

                                 TP 16/3 tal-1.10.2015

                                    Secale cereale L.

                                 Segala

                                 TP 58/1 tal-31.10.2002

                                    xTriticosecale Wittm. ex A. Camus

                                 Ibridi li jirriżultaw mill-ibridizzazzjoni ta' speċi tal-ġeneru Triticum ma' speċi tal-ġeneru Secale

                                 TP 121/2 rev. 1 tas-16.2.2011

                                    Triticum aestivum L.

                                 Qamħ

                                 TP 3/4 rev. 2 tas-16.2.2011

                                    Triticum durum Desf.

                                 Qamħ durum

                                 TP 120/3 tal-19.3.2014

                                    Zea mays L. (partim)

                                 Qamħirrum

                                 TP 2/3 tal-11.3.2010

                                    Solanum tuberosum L.

                                 Patata

                                 TP 23/3 tal-15.3.2017

                     ANNESS II

                        Lista ta' speċijiet li hemm referenza għalihom fl-Artikolu 1(2)(b) li għandhom jikkonformaw mal-linji gwida tal-ittestjar tal-UPOV
                         (2)

                                    Isem xjentifiku

                                    Isem komuni

                                    Linja gwida tal-UPOV

                                    Beta vulgaris L.

                                 Pitravi tal-għalf

                                 TG/150/3 tal-4.11.1994

                                    Agrostis canina L.

                                 Ħaxix iebes bellusi

                                 TG/30/6 tat-12.10.1990

                                    Agrostis gigantea Roth

                                 Agrostide bajda

                                 TG/30/6 tat-12.10.1990

                                    Agrostis stolonifera L.

                                 Ħaxix iebes li jixxeblek

                                 TG/30/6 tat-12.10.1990

                                    Agrostis capillaris L.

                                 Brown top

                                 TG/30/6 tat-12.10.1990

                                    Bromus catharticus Vahl

                                 Ħaxix rescue

                                 TG/180/3 tal-4.4.2001

                                    Bromus sitchensis Trin.

                                 Bunixxief tal-Alaska

                                 TG/180/3 tal-4.4.2001

                                    Dactylis glomerata L.

                                 Sieq is-serduq

                                 TG/31/8 tas-17.4.2002

                                    xFestulolium Asch. et Graebn.

                                 Ibridi li jirriżultaw mill-inkroċjar ta' speċi tal-ġeneru Festuca ma' speċi tal-ġeneru Lolium

                                 TG/243/1 tad-9.4.2008

                                    Phleum nodosum L.

                                 Ħaxix ta' timothy żgħir

                                 TG/34/6 tas-7.11.1984

                                    Phleum pratense L.

                                 Ħaxix ta' timothy

                                 TG/34/6 tas-7.11.1984

                                    Lotus corniculatus L.

                                 Qrempuċ tal-mogħoż

                                 TG 193/1 tad-9.4.2008

                                    Lupinus albus L.

                                 Lupina bajda

                                 TG/66/4 tal-31.3.2004

                                    Lupinus angustifolius L.

                                 Lupina b'weraq dojoq

                                 TG/66/4 tal-31.3.2004

                                    Lupinus luteus L.

                                 Lupina safra

                                 TG/66/4 tal-31.3.2004

                                    Medicago doliata Carmign.

                                 Nefel tal-fergħa dritta

                                 TG 228/1 tal-5.4.2006

                                    Medicago italica (Mill.) Fiori

                                 Nefel tal-midalja

                                 TG 228/1 tal-5.4.2006

                                    Medicago littoralis Rohde ex Loisel.

                                 Nefel tax-xtut

                                 TG 228/1 tal-5.4.2006

                                    Medicago lupulina L.

                                 Nefel iswed

                                 TG 228/1 tal-5.4.2006

                                    Medicago murex Willd.

                                 Nefel tal-globu

                                 TG 228/1 tal-5.4.2006

                                    Medicago polymorpha L.

                                 Nefel komuni

                                 TG 228/1 tal-5.4.2006

                                    Medicago rugosa Desr.

                                 Nefel imkemmex

                                 TG 228/1 tal-5.4.2006

                                    Medicago sativa L.

                                 Alfalfa

                                 TG/6/5 tas-6.4.2005

                                    Medicago scutellata (L.) Mill.

                                 Nefel tal-bebbux

                                 TG 228/1 tal-5.4.2006

                                    Medicago truncatula Gaertn.

                                 Nefel tal-fosdqa

                                 TG 228/1 tal-5.4.2006

                                    Medicago x varia T. Martyn

                                 Xnien ir-ramel

                                 TG/6/5 tas-6.4.2005

                                    Trifolium pratense L.

                                 Xnien aħmar

                                 TG/5/7 tal-4.4.2001

                                    Trifolium repens L.

                                 Silla bajda

                                 TG/38/7 tad-9.4.2003

                                    Vicia faba L.

                                 Favetta

                                 TG/8/6 tas-17.4.2002

                                    Phacelia tanacetifolia Benth.

                                 Kampanella ta' Kalifornja

                                 TG/319/1 tal-5.4.2017

                                    Arachis hypogaea L.

                                 Karawett

                                 TG/93/4 tad-9.4.2014

                                    Brassica rapa L. var. silvestris (Lam.) Briggs

                                 Rapa tan-nevew

                                 TG/185/3 tas-17.4.2002

                                    Carthamus tinctorius L.

                                 Għosfor

                                 TG/134/3 tat-12.10.1990

                                    Papaver somniferum L.

                                 Peprin

                                 TG/166/4 tad-9.4.2014

                                    Sorghum bicolor (L.) Moench

                                 Sorgu

                                 TG/122/4 tal-25.3.2015

                                    Sorghum sudanense (Piper) Stapf.

                                 Sorgu tas-Sudan

                                 TG 122/4 tal-25.3.2015

                                    Sorghum bicolor (L.) Moench x Sorghum sudanense (Piper) Stapf

                                 Ibridi li jirriżultaw mill-inkroċjar ta' Sorghum bicolor u Sorghum sudanense

                                 TG 122/4 tal-25.3.2015

               ”

               PARTI B

                     “ANNESS I

                        Lista ta' speċijiet li hemm referenza għalihom fl-Artikolu 1(2)(a) li għandhom jikkonformaw mal-protokolli tekniċi tas-CPVO
                         (3)

                                    Isem xjentifiku

                                    Isem komuni

                                    Protokoll tas-CPVO

                                    Allium cepa L. (Il-grupp ta' Cepa)

                                 Basal u Ekaljun

                                 TP 46/2 tal-1.4.2009

                                    Allium cepa L. (Il-gruppil-grupp tal-Aggregatum)

                                 Shallot

                                 TP 46/2 tal-1.4.2009

                                    Allium fistulosum L.

                                 Basal tal-għenieqed (Japanese bunching onion jew Welsh onion)

                                 TP 161/1 tal-11.3.2010

                                    Allium porrum L.

                                 Kurrat

                                 TP 85/2 tal-1.4.2009

                                    Allium sativum L.

                                 Tewm

                                 TP 162/1 tal-25.3.2004

                                    Allium schoenoprasum L.

                                 Kurrat selvaġġ

                                 TP 198/2 tal-11.3.2015

                                    Apium graveolens L.

                                 Karfus

                                 TP 82/1 tat-13.3.2008

                                    Apium graveolens L.

                                 Celeriac (Krafes bl-għeruq/krafes Ġermaniżi)

                                 TP 74/1 tat-13.3.2008

                                    Asparagus officinalis L.

                                 Spraġ

                                 TP 130/2 tas-16.2.2011

                                    Beta vulgaris L.

                                 Pitravi inkluża l-pitrava ta' Cheltenham

                                 TP 60/1 tal-1.4.2009

                                    Beta vulgaris L.

                                 Pitravi tal-ispinaċi jew Chard

                                 TP 106/1 tal-11.3.2015

                                    Brassica oleracea L.

                                 Kaboċċa mberfla

                                 TP 90/1 tas-16.2.2011

                                    Brassica oleracea L.

                                 Pastard

                                 TP 45/2 Rev. 2 tal-21.3.2018

                                    Brassica oleracea L.

                                 Brokkli li qed inibbet jew Kalabriż

                                 TP 151/2 rev. tal-15.3.2017

                                    Brassica oleracea L.

                                 Kaboċċi ta' Brussell/kaboċċi taz-zokk

                                 TP 54/2 rev. tal-15.3.2017

                                    Brassica oleracea L.

                                 Ġidra

                                 TP 65/1 rev. tal-15.3.2017

                                    Brassica oleracea L.

                                 Kaboċċa mfelfla (savoy), Kaboċċa bajda u Kaboċċa ħamra

                                 TP 48/3 rev. tal-15.3.2017

                                    Brassica rapa L.

                                 Kaboċċa Ċiniża

                                 TP 105/1 tat-13.3.2008

                                    Capsicum annuum L.

                                 Bżar aħmar jaħraq jew Bżar

                                 TP 76/2 rev. tal-15.3.2017

                                    Cichorium endivia L.

                                 Indivja tal-werqa mibruma u Indivja tal-werqa sempliċi

                                 TP 118/3 tad-19.3.2014

                                    Cichorium intybus L.

                                 Ċikwejra industrijali

                                 TP 172/2 tal-1.12.2005

                                    Cichorium intybus L.

                                 Ċikwejra tal-weraq

                                 TP 154/1 tal-21.3.2018

                                    Cichorium intybus L.

                                 Ċikwejra Witloof

                                 TP 173/2 tal-21.3.2018

                                    Citrullus lanatus (Thunb.) Matsum. et Nakai

                                 Dulliegħ

                                 TP 142/2 tad-19.3.2014

                                    Cucumis melo L.

                                 Bettieħ

                                 TP 104/2 tal-21.3.2007

                                    Cucumis sativus L.

                                 Ħjara u Ħjara żgħira għall-immarinat (Gherkin)

                                 TP 61/2 rev. tal-21.3.2018

                                    Cucurbita maxima Duchesne

                                 Qargħa tat-tip gourd

                                 TP 155/1 tal-11.3.2015

                                    Cucurbita pepo L.

                                 Qara' bagħli jew Zukkini

                                 TP 119/1rev. tad-19.3.2014

                                    Cynara cardunculus L.

                                 Qaqoċċ tond u Kardun

                                 TP 184/2 tas-27.2.2013

                                    Daucus carota L.

                                 Karrotti u Karrotti għall-għalf

                                 TP 49/3 tat-13.3.2008

                                    Foeniculum vulgare Mill.

                                 Bużbież

                                 TP 183/1 tal-25.3.2004

                                    Lactuca sativa L.

                                 Ħass

                                 TP 13/6 tal-21.3.2018

                                    Solanum lycopersicum L.

                                 Tadam

                                 TP 44/4 Rev. 3 tal-21.3.2018

                                    Petroselinum crispum (Mill.) Nyman ex A. W. Hill

                                 Tursin

                                 TP 136/1 tal-21.3.2007

                                    Phaseolus coccineus L.

                                 Fażola ta' Spanja

                                 TP 9/1 tal-21.3.2007

                                    Phaseolus vulgaris L.

                                 Fażola żgħira ta' Franza u Fażola tixxeblek ta' Franza

                                 TP 12/4 tas-27.2.2013

                                    Pisum sativum L. (partim)

                                 Piżelli mkemmxa, Piżelli tonda u Piżelli ħelwa (sugar pea)

                                 TP 7/2 Rev. 2 tal-15.3.2017

                                    Raphanus sativus L.

                                 Ravanell, Ravanell iswed

                                 TP 64/2 rev. tal-11.3.2015

                                    Rheum rhabarbarum L

                                 Rabarbru

                                 TP 62/1 tad-19.4.2016

                                    Scorzonera hispanica L.

                                 Scorzonera jew Salsafja sewda

                                 TP 116/1 tal-11.3.2015

                                    Solanum melongena L.

                                 Brunġiel

                                 TP 117/1 tat-13.3.2008

                                    Spinacia oleracea L.

                                 Spinaċi

                                 TP 55/5 Rev. 2 tal-15.3.2017

                                    Valerianella locusta (L.) Laterr.

                                 Insalata tal-qamħ jew Ħass tal-ħaruf

                                 TP 75/2 tal-21.3.2007

                                    Vicia faba L. (partim)

                                 Ful

                                 TP Ful Kbir/1 tal-25.3.2004

                                    Zea mays L. (partim)

                                 Qamħirrum u Popkorn

                                 TP 2/3 tal-11.3.2010

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Selvaġġ tat-tadam

                                 TP 294/1 Rev. 3 tal-21.3.2018

                                    Cucurbita maxima Duchesne x Cucurbita moschata Duchesne

                                 L-ibridi interspeċifiċi tal-Cucurbita maxima Duch. x Cucurbita moschata Duch. għal użu bħala salvaġġ (rootstock)

                                 TP 311/1 tal-15.3.2017

                     ANNESS II

                        Lista ta' speċijiet li hemm referenza għalihom fl-Artikolu 1(2)(b) li għandhom jikkonformaw mal-linji gwida tal-ittestjar tal-UPOV
                         (4)

                                    Isem xjentifiku

                                    Isem komuni

                                    Linja gwida tal-UPOV

                                    Brassica rapa L.

                                 Nevew

                                 TG/37/10 tal-4.4.2001

               ”

               (1)  It-test ta' dawn il-protokolli jinsab fuq is-sit web tas-CPVO (www.cpvo.europa.eu).

               (2)  It-test ta' dawn il-linji gwida jinsab fuq is-sit web tal-UPOV (www.upov.int).

               (3)  It-test ta' dawn il-protokolli jinsab fuq is-sit web tas-CPVO (www.cpvo.europa.eu).

               (4)  It-test ta' dawn il-linji gwida jinsab fuq is-sit web tal-UPOV (www.upov.int).


title: Direttiva ta' Implimentazzjoni tal-Kummissjoni (UE) 2018/1581 tad-19 ta' Ottubru 2018 li temenda d-Direttiva tal-Kunsill 2009/119/KE fir-rigward tal-metodi ta' kalkolu tal-obbligi ta' ħżin

text:
                  22.10.2018

                  MT

                  Il-Ġurnal Uffiċjali tal-Unjoni Ewropea

                  L 263/57

         DIRETTIVA TA' IMPLIMENTAZZJONI TAL-KUMMISSJONI (UE) 2018/1581
         tad-19 ta' Ottubru 2018
         li temenda d-Direttiva tal-Kunsill 2009/119/KE fir-rigward tal-metodi ta' kalkolu tal-obbligi ta' ħżin
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2009/119/KE tal-14 ta' Settembru 2009 li timponi obbligu fuq l-Istati Membri biex iżommu livell minimu ta' ħażniet ta' żejt mhux maħdum u/jew ta' prodotti petroliferi (1) u b'mod partikolari l-Artikolu 3(4) tagħha,
         Billi:

                     (1)

                     Skont l-Artikolu 22 tad-Direttiva 2009/119/KE il-Kummissjoni wettqet reviżjoni tal-funzjonament u l-implimentazzjoni tagħha (“evalwazzjoni ta' nofs it-terminu”), li wriet il-bżonn li jiddaħħlu għadd ta' bidliet tekniċi tad-Direttiva, sabiex tiġi ffaċilitata l-implimentazzjoni tagħha (2).

                     (2)

                     Jekk il-bidu l-obbligu tal-istokkijiet annwali ġodda skont id-Direttiva 2009/119/KE jiġi pospost bi tliet xhur, dan għandu jippermetti li l-Istati Membri jkollhom aktar żmien biex jikkompletaw il-proċeduri amministrattivi interni u jiffaċilita l-konformità skont l-iskadenza u, possibbilment, b'kostijiet aktar baxxi.

                     (3)

                     Ir-Regolament (KE) Nru 1099/2008 tal-Parlament Ewropew u tal-Kunsill (3) huwa punt ta' referenza għad-definizzjoni ta' “ħażniet taż-żejt” u għall-identifikazzjoni ta' prodotti petroliferi differenti li huma rilevanti biex jiġi kkalkolat l-obbligu tal-ħżin, il-livell ta' emerġenza u l-ħażniet speċifiċi miżmuma u għal skopijiet ta' rappurtar. Ir-Regolament (KE) Nru 1099/2008 ġie emendat bosta drabi. Għaldaqstant, referenzi għad-dispożizzjonijiet speċifiċi tar-Regolament (KE) Nru 1099/2008, tad-Direttiva 2009/119/KE skadew u jeħtieġ jiġu adattati b'tali mod li jirreferu għad-dispożizzjonijiet xierqa ta' dak ir-Regolament.

                     (4)

                     L-applikazzjoni ta' żewġ formuli differenti għall-kalkolu tal-kwantitajiet ta' nafta li mhumiex rilevanti għall-kalkolu tal-obbligu tal-ħżin, skont jekk ir-rendiment f'nafta matul is-sena preċedenti kienx iżgħar jew akbar minn 7 %, fil-prattika wassal għal fluttwazzjonijiet fl-obbligi ta' ħżin għal xi Stati Membri li jista' jikkawża piż finanzjarju sostanzjali u nuqqas ta' konformità, mingħajr ma kienu ġġustifikati mill-għanijiet tad-Direttiva. It-tneħħija tal-limitu ta' 7 % u l-għoti tal-istess għażliet għall-Istati Membri kollha għandu jelimina l-inugwaljanzi u l-varjazzjonijiet mhux ġustifikati.

                     (5)

                     B'konformità mad-Dikjarazzjoni Politika Konġunta tat-28 ta' Settembru 2011 tal-Istati Membri u tal-Kummissjoni dwar id-dokumenti ta' spjegazzjoni (4), l-Istati Membri refgħu r-responsabbiltà li jakkumpanjaw, f'każijiet ġustifikati, in-notifika tal-miżuri ta' traspożizzjoni tagħhom b'dokument wieħed jew aktar li jispjegaw ir-relazzjoni bejn il-komponenti ta' direttiva u l-partijiet korrispondenti ta' strumenti ta' traspożizzjoni nazzjonali.

                     (6)

                     Il-miżuri previsti f'din id-Direttiva huma skont l-opinjoni tal-Kumitat stabbilit bl-Artikolu 23 tad-Direttiva 2009/119/KE,

               ADOTTA DIN ID-DIRETTIVA:

            Artikolu 1
            Id-Direttiva 2009/119/KE hija emendata kif ġej:

                        (1)

                        Fl-Artikolu 2, il-punt (i) huwa sostitwit b'dan li ġej:

                                    “(i)

                                    “ħażniet ta' żejt” tfisser il-prodotti tal-enerġija elenkati fil-Kapitolu 3.4 tal-Anness A tar-Regolament (KE) Nru 1099/2008”;

                        (2)

                        Fl-Artikolu 3, il-paragrafu (3) huwa sostitwit b'dan li ġej:

                           “3.   Madankollu, minkejja l-paragrafu 2, il-medji ta' kuljum tal-importazzjoni netta u tal-konsum intern, kif imsemmija f'dak il-paragrafu, għandhom jiġu ddeterminati, fir-rigward tal-perijodu mill-1 ta' Jannar sat-30 ta' Ġunju ta' kull sena kalendarja, abbażi tal-kwantitajiet importati jew ikkonsmati matul is-sena ta' qabel dik preċedenti għas-sena kalendarja involuta.”;

                        (3)

                        Fl-Artikolu 6, it-tieni sentenza tal-paragrafu (1) hija sostitwita b'dan li ġej:
                        “Dak ir-reġistru għandu jkun fih, b'mod partikolari, l-informazzjoni meħtieġa biex ikunu indikati b'mod preċiż, id-depost, ir-raffinerija jew il-faċilità għal ħżin fejn il-ħażniet ikkonċernati jinsabu, kif ukoll il-kwantitajiet involuti, lil min jappartjenu l-ħażniet u n-natura tagħhom, b'referenza għall-kategoriji identifikati fil-Kapitolu 3.4 tal-Anness A tar-Regolament (KE) Nru 1099/2008.”;

                        (4)

                        Fl-Artiklu 9, l-ewwel sentenza tal-paragrafu (2) hija sostitwita b'dan li ġej:

                           “2.   Il-ħażniet speċifiċi jistgħu jkunu magħmulin biss minn wieħed jew aktar mill-kategoriji ta' prodotti li ġejjin, kif definiti fil-Kapitolu 3.4 tal-Anness A tar-Regolament (KE) Nru 1099/2008:”;

                        (5)

                        Fl-Artikolu 9, it-tielet subparagrafu tal-paragrafu (3) huwa sostitwit b'dan li ġej:
                        “L-ekwivalenti f'żejt mhux maħdum imsemmija fl-ewwel u fit-tieni subparagrafi huma kkalkulati b'multiplikazzjoni b'fattur ta' 1,2 tas-somma tal-“konsenji grossi osservati interni” aggregati, kif definit fit-Taqsima 3.2.2.11 tal-Anness C tar-Regolament (KE) Nru 1099/2008, għall-prodotti inklużi fil-kategoriji użati jew ikkonċernati. L-imħażen marittimi internazzjonali mhumiex inklużi fil-kalkolu”;

                        (6)

                        Fl-Anness II, it-tieni subparagrafu huwa sostitwit b'dan li ġej:
                        “Il-konsum intern huwa t-total tal-‘konsenji grossi osservati interni’ aggregati, kif definit fit-Taqsima 3.2.2.11 tal-Anness C tar-Regolament (KE) Nru 1099/2008 tal-prodotti li ġejjin biss: petrol għall-magni, petrol għall-avjazzjoni, fjuwil għall-ġettijiet tat-tip petrol (karburant għall-ġettijiet tat-tip nafta jew JP4), fjuwil għall-ġettijiet tat-tip pitrolju, pitrolju ieħor, żejt tal-gass/tad-diżil (żejt tal-fjuwil distillat) u żejt tal-fjuwil (b'kontenut għoli ta' kubrit u b'kontenut baxx ta' kubrit) kif definit fil-Kapitolu 3.4 tal-Anness A tar-Regolament (KE) Nru 1099/2008.”;

                        (7)

                        Fl-Anness III, il-punt (a) tas-sitt subparagrafu huwa sostitwit b'dan li ġej:

                                    “(a)

                                    jinkludu l-ħażniet l-oħra kollha tal-prodotti petroliferi identifikati fl-ewwel paragrafu tal-Kapitolu 3.4 tal-Anness A tar-Regolament (KE) Nru 1099/2008 u jikkalkolaw l-ekwivalenti f'żejt mhux maħdum b'multiplikazzjoni tal-kwantitajiet b'fattur ta' 1,065; jew”.

                        (8)

                        L-Anness I huwa sostitwit bit-test fl-Anness ta' din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mid-19 ta' Ottubru 2019, il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva. Għandhom minnufih jikkomunikaw lill-Kummissjoni t-testi ta' dawk id-dispożizzjonijiet.
               Huma għandhom japplikaw dawk id-dispożizzjonijiet mill-1 ta' Jannar 2020.
               Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, id-19 ta' Ottubru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 265, 9.10.2009, p. 9.

            (2)  Dokument ta' Ħidma tal-Persunal tal-Kummissjoni, Evalwazzjoni ta' nofs it-terminu tad-Direttiva tal-Kunsill 2009/119/KE li timponi obbligu fuq l-Istati Membri biex iżommu livell minimu ta' ħażniet ta' żejt mhux maħdum u/jew prodotti petroliferi (SWD (2017) 439 final).

            (3)  Ir-Regolament (KE) Nru 1099/2008 tal-Parlament Ewropew u tal-Kunsill tat-22 ta' Ottubru 2008 dwar l-istatistika dwar l-enerġija (ĠU L 304, 14.11.2008, p. 1).

            (4)  ĠU C 369, 17.12.2011, p. 14.

            ANNESS
            “

                     ANNESS I

                        METODU GĦALL-KALKOLU TAL-EKWIVALENTI F'ŻEJT MHUX MAĦDUM TAL-IMPORTAZZJONI TA' PRODOTTI PETROLIFERI

                     L-Istati Membri għandhom jikkalkolaw l-ekwivalenti f'żejt mhux maħdum tal-importazzjoni ta' prodotti petroliferi, kif imsemmi fl-Artikolu 3, bl-użu tal-metodu li ġej.

                                 (1)

                                 It-total tal-importazzjoni netta ta' żejt mhux maħdum, ta' likwidi tal-gass naturali (NGL), ta' materja prima tar-raffineriji u ta' idrokarburi oħra, kif definit fl-Anness A, Kapitolu 3.4. tar-Regolament (KE) Nru 1099/2008 (*1), għandu jiġi kkalkulat u aġġustat biex jittieħed kont ta' kwalunkwe bidliet fl-istokk. Mill-figura li tirriżulta, se titnaqqas waħda mill-figuri li ġejjin għar-rendiment ta' nafta:

                                             —

                                             4 %;

                                             —

                                             ir-rendiment medju ta' nafta;

                                             —

                                             il-konsum attwali nett ta' nafta.

                                 (2)

                                 It-total ta' importazzjonijiet netti ta' prodotti petrolifiċi, kif definit fl-Anness A, Kapitolu 3.4. tar-Regolament (KE) Nru 1099/2008, bl-esklużjoni tan-nafta, għandu jiġi kkalkulat u aġġustat biex jittieħed kont tal-bidliet fl-istokk u għandu jiġu mmultiplikat b'fattur ta' 1,065.

                           Is-somma taċ-ċifri li jirriżultaw mill-passi (1) u (2) tirrappreżenta l-ekwivalenti f'żejt mhux maħdum.
                     L-imħażen marittimi internazzjonali mhumiex inklużi fil-kalkolu.

               ”


title: Direttiva Delegata tal-Kummissjoni (UE) 2019/369 tat-13 ta' Diċembru 2018 li temenda l-Anness tad-Deċiżjoni Kwadru tal-Kunsill 2004/757/ĠAI rigward l-inklużjoni ta' sustanzi psikoattivi ġodda fid-definizzjoni ta' “droga”

text:
                  7.3.2019

                  MT

                  Il-Ġurnal Uffiċjali tal-Unjoni Ewropea

                  L 66/3

         DIRETTIVA DELEGATA TAL-KUMMISSJONI (UE) 2019/369
         tat-13 ta' Diċembru 2018
         li temenda l-Anness tad-Deċiżjoni Kwadru tal-Kunsill 2004/757/ĠAI rigward l-inklużjoni ta' sustanzi psikoattivi ġodda fid-definizzjoni ta' “droga”
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva (UE) 2017/2103 tal-Parlament Ewropew u tal-Kunsill tal-15 ta' Novembru 2017 li temenda d-Deċiżjoni Kwadru tal-Kunsill 2004/757/ĠAI sabiex id-definizzjoni ta' “droga” tinkludi sustanzi psikoattivi ġodda u li tħassar id-Deċiżjoni tal-Kunsill 2005/387/ĠAI (1), u b'mod partikulari l-Artikolu 3(3) tiegħu,
         Billi:

                     (1)

                     L-Anness tad-Deċiżjoni Kwadru tal-Kunsill 2004/757/ĠAI (2) fih lista ta' sustanzi li jaqgħu taħt id-definizzjoni ta' droga taħt il-punt 1(b) tal-Artikolu 1 ta' dik id-Deċiżjoni Kwadru.

                     (2)

                     L-Anness tad-Deċiżjoni Kwadru 2004/757/ĠAI żdied bid-Direttiva (UE) 2017/2103. Jelenka s-sustanzi psikoattivi ġodda kollha li kienu soġġetti għal miżuri ta' kontroll u pieni kriminali skont id-Deċiżjoni tal-Kunsill 2005/387/ĠAI (3) qabel ma ġiet adottata d-Direttiva (UE) 2017/2103.

                     (3)

                     Id-Direttiva (UE) 2017/2103 ħassret id-Deċiżjoni 2005/387/ĠAI b'effett mit-23 ta' Novembru 2018. Mill-adozzjoni tad-Direttiva (UE) 2017/2103 sat-23 ta' Novembru 2018, ħames sustanzi psikoattivi ġodda ġew soġġetti għal miżuri ta' kontroll u pieni kriminali taħt id-Deċiżjoni 2005/387/ĠAI. Madankollu, dawk is-sustanzi psikoattivi ġodda għadhom ma ġewx inklużi fl-Anness tad-Deċiżjoni Kwadru 2004/757/ĠAI.

                     (4)

                     Għaldaqstant, minħabba li d-Deċiżjoni 2005/387/ĠAI tħassret, jenħtieġ li s-sustanzi psikoattivi ġodda li ġejjin jiġu inklużi fl-Anness tad-Deċiżjoni Kwadru 2004/757/ĠAI:

                                 (a)

                                    N-fenil-N-[1-(2-feniletil)piperidin-4-yl]furan-2-karbossamid (furanilfentanil) soġġetta għal miżuri ta' kontroll bid-Deċiżjoni ta' Implimentazzjoni tal-Kunsill (UE) 2017/2170 (4);

                                 (b)

                                    N-(1-ammino-3,3-dimetil-1-ossobutan-2-il)-1-(ċikloessilmetil)-1H-indażolu-3-karbossamid (ADB-CHMINACA) soġġetta għal miżuri ta' kontroll bid-Deċiżjoni ta' Implimentazzjoni tal-Kunsill (UE) 2018/747 (5);

                                 (c)

                                 1-(4-cyanobutyl)-N-(2-fenilpropan-2-yl)-1H-indazol-3-karbossamid (CUMYL-4CN-BINACA) soġġetta għal miżuri ta' kontroll bid-Deċiżjoni ta' Implimentazzjoni tal-Kunsill (UE) 2018/748 (6);

                                 (d)

                                    N-fenil-N-[1-(2-fenilethil)piperidin-4-il]ċiklopropankarbossamid (ċiklopropilfentanil) and 2-metossi-N-fenil-N-[1-(2-feniletil)piperidin-4-il]aċetammid (metossiaċetilfentanil) soġġetta għal miżuri ta' kontroll bid-Deċiżjoni ta'Implimentazzjoni tal-Kunsill (UE) 2018/1463 (7).

                     (5)

                     L-Irlanda hija marbuta bid-Direttiva (UE) 2017/2103 u għaldaqstant qed tieħu sehem fl-adozzjoni u fl-applikazzjoni ta'din id-Direttva delegata.

                     (6)

                     Ir-Renju Unit mhuwiex marbut bid-Direttiva (UE) 2017/2103 u għaldaqstant mhuwiex qed jieħu sehem fl-adozzjoni u fl-applikazzjoni ta' din id-Direttiva delegata u mhuwiex marbut biha jew soġġett għall-applikazzjoni tagħha.

                     (7)

                     Id-Danimarka mhijiex marbuta bid-Direttiva (UE) 2017/2103 u għaldaqstant mhijiex qed tieħu sehem fl-adozzjoni u fl-applikazzjoni ta' din id-Direttiva delegata u mhijiex marbuta biha jew soġġetta għall-applikazzjoni tagħha.

                     (8)

                     Għaldaqstant, jenħtieġ li d-Deċiżjoni Kwadru 2004/757/ĠAI tiġi emendata skont dan,

               ADOTTAT DIN ID-DIRETTIVA:

            Artikolu 1
            Emenda għad-Deċiżjoni Kwadru 2004/757/ĠAI
            Dan li ġej jiżdied mal-lista fl-Anness tad-Deċiżjoni Kwadru 2004/757/ĠAI:

                           “13.

                              N-fenil-N-[1-(2-feniletil)piperidin-4-yl]furan-2-karbossamid (furanilfentanil), kif imsemmi fid-Deċiżjoni ta' Implimentazzjoni tal-Kunsill (UE) 2017/2170 (*1).

                           14.

                              N-(1-ammino-3,3-dimetil-1-ossobutan-2-il)-1-(ċikloessilmetil)-1H-indażolu-3-karbossamid (ADB-CHMINACA), kif imsemmi fid-Deċiżjoni ta' Implimentazzjoni tal-Kunsill (UE) 2018/747 (*2).

                           15.

                           1-(4-cyanobutyl)-N-(2-fenilpropan-2-yl)-1H-indazol-3-karbossamid (CUMYL-4CN-BINACA), kif imsemmi fid-Deċiżjoni ta' Implimentazzjoni tal-Kunsill (UE) 2018/748 (*3).

                           16.

                              N-fenil-N-[1-(2-fenilethil)piperidin-4-il]ċiklopropankarbossamid (ċiklopropilfentanil) and 2-metossi-N-fenil-N-[1-(2-feniletil)piperidin-4-il]aċetammid (metossiaċetilfentanil), kif imsemmi fid-Deċiżjoni ta' Implimentazzjoni tal-Kunsill (UE) 2018/1463 (*4).

            Artikolu 2
            Traspożizzjoni

               1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma' din id-Direttiva sa mhux aktar tard minn sas-7 Settembru 2019. Madankollu, għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw mal-punt 16 tal-Anness tad-Deċiżjoni Kwadru 2004/757/ĠAI msemmija fl-Artikolu 1 ta' din id-Direttiva sad-29 ta' Settembru 2019. Huma għandhom jikkomunikaw it-test ta' dawk id-dispożizzjonijiet lill-Kummissjoni minnufih.
               Meta l-Istati Membri jadottaw dawk id-dispożizzjonijiet, fihom ikun hemm referenza għal din id-Direttiva jew ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Dħul fis-seħħ
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri skont it-Trattati.

            Magħmul fi Brussell, it-13 ta' Diċembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 305, 21.11.2017, p. 12.

            (2)  Id-Deċiżjoni Kwadru tal-Kunsill 2004/757/ĠAI tal-25 ta' Ottubru 2004 li tistabbilixxi dispożizzjonijiet minimi dwar l-elementi kostitwenti ta' atti kriminali u ta' pieni fil-qasam tat-traffikar illeċitu ta' drogi (ĠU L 335, 11.11.2004, p. 8).

            (3)  Id-Deċiżjoni tal-Kunsill 2005/387/ĠAI tal-10 ta' Mejju 2005 dwar l-iskambju ta' informazzjoni, il-valutazzjoni tar-riskju u l-kontroll fuq sustanzi psikoattivi ġodda (ĠU L 127, 20.5.2005, p. 32).

            (4)  Id-Deċiżjoni ta' Implimentazzjoni tal-Kunsill (UE) 2017/2170 tal-15 ta' Novembru 2017 li tissoġġetta lill-N-fenil-N-[1-(2-feniletil)piperidin-4-il]furan-2-karbossammid (furanilfentanil) għal miżuri ta' kontroll (ĠU L 306, 22.11.2017, p. 19).

            (5)  Id-Deċiżjoni ta' Implimentazzjoni tal-Kunsill (UE) 2018/747 tal-14 ta' Mejju 2018 li tissottoponi s-sustanza psikoattiva l-ġdida N-(1-ammino-3,3-dimetil-1-ossobutan-2-il)-1-(ċikloessilmetil)-1H-indażolu-3-karbossammid (ADB-CHMINACA) għal miżuri ta' kontroll (ĠU L 125, 22.5.2018, p. 8).

            (6)  Id-Deċiżjoni ta' Implimentazzjoni tal-Kunsill (UE) 2018/748 tal-14 ta' Mejju 2018 li tissottoponi s-sustanza psikoattiva ġdida 1-(4-cyanobutyl)-N-(2-fenilpropan-2-yl)-1H-indazol-3-karbossammid (CUMYL-4CN-BINACA) għal miżuri ta' kontroll (ĠU L 125, 22.5.2018, p. 10).

            (7)  Id-Deċiżjoni ta' Implimentazzjoni tal-Kunsill (UE) 2018/1463 tat-28 ta' Settembru 2018 li tissottoponi s-sustanzi psikoattivi l-ġodda N-fenil-N-[1-(2-feniletil)piperidin-4-il]ċiklopropankarbossammid (ċiklopropilfentanil) u 2-metossi-N-fenil-N-[1-(2- feniletil)piperidin-4-il]aċetammid (metossiaċetilfentanil) għal miżuri ta' kontroll (ĠU L 245, 1.10.2018, p. 9).


title: Direttiva ta' Implimentazzjoni tal-Kummissjoni (UE) 2019/990 tas-17 ta' Ġunju 2019 li temenda l-lista tal-ġeneri u tal-ispeċijiet fl-Artikolu 2(1)(b) tad-Direttiva tal-Kunsill 2002/55/KE, fl-Anness II tad-Direttiva tal-Kunsill 2008/72/KE u fl-Anness tad-Direttiva tal-Kummissjoni 93/61/KEE (Test b'rilevanza għaż-ŻEE.)

text:
                  18.6.2019

                  MT

                  Il-Ġurnal Uffiċjali tal-Unjoni Ewropea

                  L 160/14

         DIRETTIVA TA' IMPLIMENTAZZJONI TAL-KUMMISSJONI (UE) 2019/990
         tas-17 ta' Ġunju 2019
         li temenda l-lista tal-ġeneri u tal-ispeċijiet fl-Artikolu 2(1)(b) tad-Direttiva tal-Kunsill 2002/55/KE, fl-Anness II tad-Direttiva tal-Kunsill 2008/72/KE u fl-Anness tad-Direttiva tal-Kummissjoni 93/61/KEE
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/55/KE tat-13 ta' Ġunju 2002 dwar il-marketing ta' żrieragħ tal-ħxejjex (1), u b'mod partikolari l-Artikolu 2(2) tagħha,
         Wara li kkunsidrat id-Direttiva tal-Kunsill 2008/72/KE tal-15 ta' Lulju 2008 dwar it-tqegħid fis-suq ta' ħxejjex ta' propagazzjoni u materjal taż-żrigħ, barra ż-żerriegħa (2), u b'mod partikolari l-Artikoli 1(3) u 22 tagħha,
         Wara li kkunsidrat id-Direttiva tal-Kummissjoni 93/61/KEE tat-2 ta' Lulju 1993 li tistabilixxi l-pjani li jindikaw il-kondizzjonijiet li jridu jiġu mħarsa mill-materjal propagattiv ta' ħaxix u pjanti, barra miż-żerriegħa skont id-Direttiva tal-Kunsill 92/33/KEE (3), u b'mod partikolari l-Artikolu 1 tagħha,
         Billi:

                     (1)

                     Id-Direttivi 2002/55/KE u 2008/72/KE jipprevedu għall-ispeċijiet koperti minnhom permezz ta' tabella b'żewġ kolonni, b'kolonna waħda li telenka l-isem xjentifiku tal-ispeċi u l-oħra li telenka isem komuni wieħed jew aktar għal kull speċi.

                     (2)

                     Ċerti varjetajiet ta' speċijiet ta' ħxejjex jappartjenu għall-ispeċijiet imniżżla taħt l-ismijiet xjentifiċi tagħhom, iżda mhux għat-tipi ta' varjetajiet deskritti bl-ismijiet komuni. Għalhekk, jenħtieġ li jiġi speċifikat jekk varjetà tkunx koperta mill-kamp ta' applikazzjoni tad-Direttivi 2002/55/KE u 2008/72/KE.

                     (3)

                     Din l-ispeċifikazzjoni jenħtieġ li tqis il-fatt li, filwaqt li wħud mill-varjetajiet ta' ċerti speċijiet ta' ħxejjex diversi jitqiegħdu fis-suq b'mod wiesa' fl-Unjoni, varjetajiet oħrajn għandhom swieq nazzjonali jew reġjonali limitati. Għaldaqstant, ma jkunx xieraq li jiġu koperti l-varjetajiet kollha ta' dawk l-ispeċijiet ta' ħxejjex. Għalhekk, jenħtieġ li jiġi speċifikat li għal ċerti speċijiet iridu jiġu koperti l-varjetajiet kollha, filwaqt li għal ċerti speċijiet oħrajn jenħtieġ li jiġu koperti biss ċerti varjetajiet.

                     (4)

                     L-International Code of Nomenclature for Cultivated Plants (ICNCP) introduċa l-kategorija formali ta' “Grupp” għall-klassifikazzjoni tal-varjetajiet tal-ispeċijiet ikkultivati. Il-kategorija ta' “Grupp” hija strument adattat biex jiġu ddefiniti l-varjetajiet li jappartjenu għal ċerti speċijiet, li jaqgħu fil-kamp ta' applikazzjoni tad-Direttivi 2002/55/KE u 2008/72/KE.

                     (5)

                     Bl-għan li jiġi speċifikat jekk humiex koperti l-varjetajiet kollha ta' speċi ta' ħaxix partikolari jew ċertu Gruppi minnha biss, jenħtieġ li t-tabelli tal-ispeċijiet previsti fid-Direttivi 2002/55/KE u 2008/72/KE jiġu emendati. Jenħtieġ li l-ismijiet botaniċi rispettivi tal-ispeċijiet tal-ħxejjex u l-ismijiet tal-Gruppi li jappartjenu għalihom jiġu ppreżentati f'ordni ġerarkika sabiex tiġi eliminata kwalunkwe ambigwità possibbli fir-rigward tal-ambitu tal-varjetajiet tal-ispeċijiet ikkonċernati.

                     (6)

                     L-użu tal-ibridizzazzjoni interspeċifika u tal-ibridizzazzjoni intraspeċifika tal-varjetajiet tista' tirriżulta f'varjetajiet ta' speċijiet ta' ħxejjex li ma jkunu inklużi fl-ebda speċi jew Grupp stabbilit. Sabiex tipi ta' varjetajiet bħal dawn jiġu inklużi fil-kamp ta' applikazzjoni tad-Direttiva 2002/55/KE, il-lista tal-ispeċijiet jenħtieġ li tinkludi l-ibridi bejn l-ispeċijiet u l-Gruppi indikati fil-lista fil-punt (b) tal-Artikolu 2.1 ta' dik id-Direttiva.

                     (7)

                     Il-Gruppi indikati fil-lista fil-punt (b) tal-Artikolu 2.1 tad-Direttiva 2002/55/KE jenħtieġ li jiġu riflessi wkoll, fejn xieraq, fil-listi tal-Anness II, punt 3(a), u fl-Anness III, punt 2 ta' dik id-Direttiva.

                     (8)

                     Għalhekk, jenħtieġ li d-Direttivi 2002/55/KE, 2008/72/KE u 93/61/KEE jiġu emendati skont dan.

                     (9)

                     Barra minn hekk, id-Direttiva 93/61/KEE timplimenta l-Artikolu 4 tad-Direttiva tal-Kunsill 92/33/KE (4), li tħassar u ġie sostitwit bl-Artikolu 4 tad-Direttiva 2008/72/KE. L-Anness tad-Direttiva 93/61/KEE jistabbilixxi skeda li tindika l-kundizzjonijiet li jridu jiġu sodisfatti mill-materjal tal-propagazzjoni tal-ħxejjex u telenka dawk l-ispeċijiet u l-organiżmi ta' ħsara li jistgħu jaffettwaw il-kwalità tagħhom.

                     (10)

                     L-ismijiet botaniċi ta' ċerti speċijiet fid-Direttiva 93/61/KEE jenħtieġ li jiġu aġġornati f'konformità mal-iżvilupp tal-għarfien xjentifiku, bħala parti mill-aġġornament tal-iskeda rispettiva.

                     (11)

                     Il-miżuri previsti f'din id-Direttiva huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DIN ID-DIRETTIVA:

            Artikolu 1
            Emendi għad-Direttiva 2002/55/KE
            Id-Direttiva 2002/55/KE hija emendata f'konformità mal-parti A tal-Anness ta' din id-Direttiva.

            Artikolu 2
            Emendi għad-Direttiva 2008/72/KE
            L-Anness II tad-Direttiva 2008/72/KE huwa sostitwit bit-test fil-parti B tal-Anness ta' din id-Direttiva.

            Artikolu 3
            Emendi għad-Direttiva 93/61/KEE
            L-Anness għad-Direttiva 93/61/KEE huwa emendat f'konformità mal-Parti C tal-Anness għal din id-Direttiva.

            Artikolu 4
            Traspożizzjoni
            L-Istati Membri għandhom jadottaw u jippubblikaw, sa mhux iktar tard mit-30 ta' Ġunju 2020, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom jinfurmaw minnufih lill-Kummissjoni dwar dan.
            Huma għandhom japplikaw dawn id-dispożizzjonijiet mill-1 ta' Lulju 2020.
            Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.

            Artikolu 5
            Dħul fis-seħħ
            Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

            Artikolu 6
            Destinatarji
            Din id-Direttiva hija indirizzata lill-Istati Membri.

            Magħmul fi Brussell, is-17 ta' Ġunju 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 193, 20.7.2002, p. 33.

            (2)  ĠU L 205, 1.8.2008, p. 28.

            (3)  ĠU L 250, 7.10.1993, p. 19.

            (4)  Id-Direttiva tal-Kunsill 92/33/KEE tat-28 ta' April 1992 dwar il-marketing ta' ħxejjex ta' propagazzjoni u materjal taż-żrigħ, barra ż-żerriegħa (ĠU L 157, 10.6.1992, p. 1).

            ANNESS
            PARTI A
            Id-Direttiva 2002/55/KE hija emendata kif ġej:

                        (1)

                        il-punt (b) tal-Artikolu 2(1) huwa sostitwit b'dan li ġej:

                                    “Allium cepa L.

                                                —

                                                Grupp Cepa (Basal, Echalion)

                                                —

                                                Grupp Aggregatum (Shallot)

                                       Allium fistulosum L. (Basal tal-għenieqed — Japanese bunching onion jew Welsh onion)

                                                —

                                                il-varjetajiet kollha

                                       Allium porrum L. (Kurrat)

                                                —

                                                il-varjetajiet kollha

                                       Allium sativum L. (Tewm)

                                                —

                                                il-varjetajiet kollha

                                       Allium schoenoprasum L. (Kurrat salvaġġ)

                                                —

                                                il-varjetajiet kollha

                                       Anthriscus cerefolium (L.) Hoffm. (Maxxita)

                                                —

                                                il-varjetajiet kollha

                                       Apium graveolens L.

                                                —

                                                Grupp tal-Karfus

                                                —

                                                Grupp tas-Celeriac

                                       Asparagus officinalis L. (Asparagu Sfraġ)

                                                —

                                                il-varjetajiet kollha

                                       Beta vulgaris L.

                                                —

                                                Grupp tal-Pitravi (Pitravi inkluż il-pitrava Cheltenham)

                                                —

                                                Grupp tas-Selq (Spinach beet jew il-weraq tal-pitravi)

                                       Brassica oleracea L.

                                                —

                                                Grupp tal-Kaboċċi tal-Weraq

                                                —

                                                Grupp tal-Pastard

                                                —

                                                Grupp tal-Capitata (Kaboċċa Ħamra u Kaboċċa Bajda)

                                                —

                                                Grupp tal-Brussel Sprouts

                                                —

                                                Grupp tal-Ġidra

                                                —

                                                Grupp tal-Kaboċċi Mfelfla (Savoy)

                                                —

                                                Grupp tal-Brokkli (tat-tip kalabris jew tat-tip li jnibbet)

                                                —

                                                Grupp tal-Kaboċċi tat-Toskana

                                                —

                                                Grupp tal-Kaboċċi Portugiżi (Tronchuda)

                                       Brassica rapa L.

                                                —

                                                Grupp tal-Kaboċċi Ċiniżi

                                                —

                                                Grupp tan-Nevew

                                       Capsicum annuum L. (Bżar aħmar jew Bżar ieħor)

                                                —

                                                il-varjetajiet kollha

                                       Cichorium endivia L. (Indivja)

                                                —

                                                il-varjetajiet kollha

                                       Cichorium intybus L.

                                                —

                                                Grupp taċ-Ċikwejra Witloof

                                                —

                                                Grupp taċ-Ċikwejra tal-Weraq (Ċikwejra b'weraq kbir jew ċikwejra Taljana)

                                                —

                                                Grupp taċ-Ċikwejra Industrijali (Għerq)

                                       Citrullus lanatus (Thunb.) Matsum. et Nakai (Dulliegħ)

                                                —

                                                il-varjetajiet kollha

                                       Cucumis melo L. (Bettieħ)

                                                —

                                                il-varjetajiet kollha

                                       Cucumis sativus L.

                                                —

                                                Grupp tal-Ħjar

                                                —

                                                Grupp tal-Ħjar Żgħir

                                       Cucurbita maxima Duchesne (Qargħa aħmar)

                                                —

                                                il-varjetajiet kollha

                                       Cucurbita pepo L. (Qargħa bagħli, inkluż il-qargħa aħmar u l-qargħa arzella matur, jew Zukkini, inkluż il-qargħa arzella immatur)

                                                —

                                                il-varjetajiet kollha

                                       Cynara cardunculus L.

                                                —

                                                Grupp tal-Qaqoċċ

                                                —

                                                Grupp tal-Kardun

                                       Daucus carota L. (Karrotti u Karrotti għall-għalf)

                                                —

                                                il-varjetajiet kollha

                                       Foeniculum vulgare Mill. (Bużbież)

                                                —

                                                Grupp tal-Azoricum

                                       Lactuca sativa L. (Ħass)

                                                —

                                                il-varjetajiet kollha

                                       Solanum lycopersicum L. (Tadam)

                                                —

                                                il-varjetajiet kollha

                                       Petroselinum crispum (Mill.) Nyman ex A. W. Hill

                                                —

                                                Grupp tat-Tursin tal-Weraq

                                                —

                                                Grupp tat-Tursin tal-Għerq Kbir

                                       Phaseolus coccineus L. (Fażola ta' Spanja)

                                                —

                                                il-varjetajiet kollha

                                       Phaseolus vulgaris L.

                                                —

                                                Grupp tal-Fażola Franċiża Żgħira

                                                —

                                                Grupp tal-Fażola Franċiża li tixxeblek

                                       Pisum sativum L.

                                                —

                                                Grupp tal-Piżella Tonda

                                                —

                                                Grupp tal-Piżella Mkemmxa

                                                —

                                                Grupp tal-Piżella Ħelwa

                                       Raphanus sativus L.

                                                —

                                                Grupp tar-Ravanell

                                                —

                                                Grupp tar-Ravanell Iswed

                                       Rheum rhabarbarum L. (Rabarbru)

                                                —

                                                il-varjetajiet kollha

                                       Scorzonera hispanica L. (Scorzonera jew salsafja sewda)

                                                —

                                                il-varjetajiet kollha

                                       Solanum melongena L. (Brunġiel)

                                                —

                                                il-varjetajiet kollha

                                       Spinacia oleracea L. (Spinaċi)

                                                —

                                                il-varjetajiet kollha

                                       Valerianella locusta (L.) Laterr. (Insalata tal-qamħ jew Ħass tal-ħaruf)

                                                —

                                                il-varjetajiet kollha

                                       Vicia faba L. (Ful)

                                                —

                                                il-varjetajiet kollha

                                       Zea mays L.

                                                —

                                                Grupp tal-Qamħirrum Ħelu

                                                —

                                                Grupp tal-Popcorn

                              L-ibridi kollha tal-ispeċijiet u l-Gruppi huma elenkati hawn fuq.”

                        (2)

                        fl-ewwel kolonna tat-tabella fil-punt 3(a) tal-Anness II, l-entrati bejn “Asparagus officinalis” u “Cichorium endivia” huma sostitwiti b'dan li ġej:

                                    “Beta vulgaris (Grupp tal-Pitravi)

                                       Beta vulgaris (minbarra l-Grupp tal-Pitravi)

                                       Brassica oleracea (Grupp tal-Pastard)

                                       Brassica oleracea (minbarra l-Grupp tal-Pastard)

                                       Brassica rapa (Grupp tal-Kaboċċi Ċiniżi)

                                       Brassica rapa (Grupp tan-Nevew)

                                       Capsicum annuum

                                       Cichorium intybus (Grupp taċ-Ċikwejra Witloof, Grupp taċ-Ċikwejra tal-Weraq)

                                       Cichorium intybus (Grupp taċ-Ċikwejra Industrijali (Għerq)”.

                        (3)

                        fl-ewwel kolonna tat-tabella fil-punt 2 tal-Anness III, l-entrati bejn “Capsicum annuum” u “Cichorium endivia” huma sostitwiti b'dan li ġej:

                                    “Cichorium intybus (Grupp taċ-Ċikwejra Witloof, Grupp taċ-Ċikwejra tal-Weraq)

                                       Cichorium intybus (Grupp taċ-Ċikwejra Industrijali (Għerq)”.

                  PARTI B

                     “ANNESS II

                        Elenku tal-ġeneru u l-ispeċi msemmi fl-Artikolu 1(2)

                                    Allium cepa L.

                                             Grupp Cepa (Basal, Echalion)

                                             Grupp Aggregatum (Shallot)

                                    Allium fistulosum L. (Basal tal-għenieqed - Japanese bunching onion jew Welsh onion)

                                             il-varjetajiet kollha

                                    Allium porrum L. (Kurrat)

                                             il-varjetajiet kollha

                                    Allium sativum L. (Tewm)

                                             il-varjetajiet kollha

                                    Allium schoenoprasum L. (Kurrat salvaġġ)

                                             il-varjetajiet kollha

                                    Anthriscus cerefolium (L.) Hoffm. (Maxxita)

                                             il-varjetajiet kollha

                                    Apium graveolens L.

                                             Grupp tal-Karfus

                                             Grupp tas-Celeriac

                                    Asparagus officinalis L. (Asparagu Sfraġ)

                                             il-varjetajiet kollha

                                    Beta vulgaris L.

                                             Grupp tal-Pitravi (Pitravi inkluż il-pitrava Cheltenham)

                                             Grupp tas-Selq (Spinach beet jew il-weraq tal-pitravi)

                                    Brassica oleracea L.

                                             Grupp tal-Kaboċċi tal-Weraq

                                             Grupp tal-Pastard

                                             Grupp tal-Capitata (Kaboċċa Ħamra u Kaboċċa Bajda)

                                             Grupp tal-Brussel Sprouts

                                             Grupp tal-Ġidra

                                             Grupp tal-Kaboċċi Mfelfla (Savoy)

                                             Grupp tal-Brokkli (tat-tip kalabris jew tat-tip li jnibbet)

                                             Grupp tal-Kaboċċi tat-Toskana

                                             Grupp tal-Kaboċċi Portugiżi (Tronchuda)

                                    Brassica rapa L.

                                             Grupp tal-Kaboċċi Ċiniżi

                                             Grupp tan-Nevew

                                    Capsicum annuum L. (Bżar aħmar jew Bżar ieħor)

                                             il-varjetajiet kollha

                                    Cichorium endivia L. (Indivja)

                                             il-varjetajiet kollha

                                    Cichorium intybus L.

                                             Grupp taċ-Ċikwejra Witloof

                                             Grupp taċ-Ċikwejra tal-Weraq (Ċikwejra b'weraq kbir jew ċikwejra Taljana)

                                             Grupp taċ-Ċikwejra Industrijali (Għerq)

                                    Citrullus lanatus (Thunb.) Matsum. et Nakai (Dulliegħ)

                                             il-varjetajiet kollha

                                    Cucumis melo L. (Bettieħ)

                                             il-varjetajiet kollha

                                    Cucumis sativus L.

                                             Grupp tal-Ħjar

                                             Grupp tal-Ħjar Żgħir

                                    Cucurbita maxima Duchesne (Qargħa aħmar)

                                             il-varjetajiet kollha

                                    Cucurbita pepo L. (Qargħa bagħli, inkluż il-qargħa aħmar u l-qargħa arzella matur, jew Zukkini, inkluż il-qargħa arzella immatur)

                                             il-varjetajiet kollha

                                    Cynara cardunculus L.

                                             Grupp tal-Qaqoċċ

                                             Grupp tal-Kardun

                                    Daucus carota L. (Karrotti u Karrotti għall-għalf)

                                             il-varjetajiet kollha

                                    Foeniculum vulgare Mill. (Bużbież)

                                             Grupp tal-Azoricum

                                    Lactuca sativa L. (Ħass)

                                             il-varjetajiet kollha

                                    Solanum lycopersicum L. (Tadam)

                                             il-varjetajiet kollha

                                    Petroselinum crispum (Mill.) Nyman ex A. W. Hill

                                             Grupp tat-Tursin tal-Weraq

                                             Grupp tat-Tursin tal-Għerq Kbir

                                    Phaseolus coccineus L. (Fażola ta' Spanja)

                                             il-varjetajiet kollha

                                    Phaseolus vulgaris L.

                                             Grupp tal-Fażola Franċiża Żgħira

                                             Grupp tal-Fażola Franċiża li tixxeblek

                                    Pisum sativum L.

                                             Grupp tal-Piżella Tonda

                                             Grupp tal-Piżella Mkemmxa

                                             Grupp tal-Piżella Ħelwa

                                    Raphanus sativus L.

                                             Grupp tar-Ravanell

                                             Grupp tar-Ravanell Iswed

                                    Rheum rhabarbarum L. (Rabarbru)

                                             il-varjetajiet kollha

                                    Scorzonera hispanica L. (Scorzonera jew salsafja sewda)

                                             il-varjetajiet kollha

                                    Solanum melongena L. (Brunġiel)

                                             il-varjetajiet kollha

                                    Spinacia oleracea L. (Spinaċi)

                                             il-varjetajiet kollha

                                    Valerianella locusta (L.) Laterr. (Insalata tal-qamħ jew Ħass tal-ħaruf)

                                             il-varjetajiet kollha

                                    Vicia faba L. (Ful)

                                             il-varjetajiet kollha

                                    Zea mays L.

                                             Grupp tal-Qamħirrum Ħelu

                                             Grupp tal-Popcorn.

               ”
            PARTI C
            Fl-Anness tad-Direttiva 93/61/KEE, il-kolonna “Genus jew speċi” hija emendata kif ġej:

                        (a)

                        il-kliem “Allium ascalonicum” huma sostitwiti bil-kliem “Allium cepa – Grupp Aggregatum”;

                        (b)

                        il-kliem “Allium cepa” huma sostitwiti bil-kliem “Allium cepa – Grupp Cepa”;

                        (c)

                        il-kliem “Brassica pekinensis” huma sostitwiti bil-kliem “Brassica rapa – Grupp tal-Kaboċċi Ċiniżi”;

                        (d)

                        il-kliem “Lycopersicon lycopersicum” huma sostitwiti bil-kliem “Solanum lycopersicum”.


                  5.11.2019

                  MT

                  Il-Ġurnal Uffiċjali tal-Unjoni Ewropea

                  L 283/38

         DIRETTIVA DELEGATA TAL-KUMMISSJONI (UE) 2019/1845
         tat-8 ta’ Awwissu 2019
         li temenda, għall-finijiet tal-adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-ftalat tal-bis(2-etileżil) (DEHP) f’ċerti komponenti tal-gomma użati f’sistemi tal-magni

            (Test b’rilevanza għaż-ŻEE)

         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE teħtieġ li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih is-sustanzi perikolużi elenkati fl-Anness II ta’ dik id-Direttiva. Dak ir-rekwiżit ma japplikax għall-applikazzjonijiet elenkati fl-Anness III tad-Direttiva 2011/65/UE.

                     (2)

                     Il-kategoriji differenti tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Il-ftalat tal-bis(2-etileżil)(DEHP) hu sustanza ristretta elenkata fl-Anness II tad-Direttiva 2011/65/UE. Fid-29 ta’ Ġunju 2017, il-Kummissjoni rċeviet applikazzjoni skont l-Artikolu 5(3) tad-Direttiva 2011/65/UE għal eżenzjoni, li għandha tiġi elenkata fl-Anness III ta’ dik id-Direttiva, għall-użu tad-DEHP f’partijiet tal-gomma bħall-O-rings, is-siġilli, id-dampers tal-vibrazzjoni, il-gaskets, il-manki, il-grommets u l-cap-plugs li jintużaw f’sistemi tal-magni li jinkludu l-exhausts u t-turbochargers li huma maħsuba għall-użu f’tagħmir li mhuwiex iddisinjat biss għall-użu tal-konsumatur (“l-eżenzjoni mitluba”).

                     (4)

                     L-evalwazzjoni tal-eżenzjoni mitluba kienet tinkludi konsultazzjonijiet mal-partijiet ikkonċernati skont l-Artikolu 5(7) tad-Direttiva 2011/65/UE.

                     (5)

                     Id-DEHP jiżdied mal-materjal tal-gomma bħala plastifikant għall-flessibbiltà. Il-komponenti tal-gomma jintużaw bħala konnessjonijiet flessibbli bejn partijiet tas-sistemi tal-magni u jiżguraw il-prevenzjoni tat-tnixxija, l-issiġillar tal-partijiet tal-magna u tal-protezzjoni mill-vibrazzjoni jew mill-ħmieġ u mill-fluwidi tul il-ħajja tal-magni.

                     (6)

                     Attwalment, ma hemm ebda alternattivi ħielsa mid-DEHP li huma disponibbli fis-suq li jipprovdu livell suffiċjenti ta’ affidabbiltà għall-applikazzjonijiet f’magni meta jkunu meħtieġa proprjetajiet speċjali u għall-ħajja twila bħar-reżistenza għal kwalunkwe materjal ta’ kuntatt (eż. fjuwil, żejt lubrikant, coolants, gassijiet, jew ħmieġ), it-temperatura u l-vibrazzjoni.

                     (7)

                     Minħabba n-nuqqas ta’ sostituti affidabbli, is-sostituzzjoni jew l-eliminazzjoni tad-DEHP għadha xjentifikament u teknikament imprattikabbli għal ċerti partijiet tal-gomma użati f’sistemi tal-magni. L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (2) u għalhekk ma ddgħajjifx il-protezzjoni ambjentali u tas-saħħa mogħtija minnu.

                     (8)

                     Għalhekk, jixraq li tingħata l-eżenzjoni mitluba billi jiddaħħlu l-applikazzjonijiet koperti minnha fl-Anness III tad-Direttiva 2011/65/UE fir-rigward tat-tagħmir elettriku u elettroniku tal-kategorija 11 tal-Anness I tad-Direttiva 2011/65/UE.

                     (9)

                     L-eżenzjoni jenħtieġ li tingħata għall-perjodu ta’ validità massima ta’ ħames snin li jibda mit-22 ta’ Lulju 2019, f’konformità mal-Artikolu 4(3) u mal-ewwel subparagrafu tal-Artikolu 5(2) tad-Direttiva 2011/65/UE. Fid-dawl tar-riżultati tal-isforzi għaddejjin biex tinsab sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq l-innovazzjoni.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE hu emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mi[nn] 30 ta ’April 2020 il-liġijiet, ir-regolamenti u d-dispożizzjonijiet amminstrattivi neċessarji sabiex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mi[nn] 1 ta 'Mejju 2020.
               Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn dik ir-referenza meta ssir il-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-8 ta’ Awwissu 2019.

                  Għall-Kummissjoni

                  Il-President

               Jean Claude JUNCKER

            (1)  ĠU L 174, 1.7.2011, p. 88.

            (2)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, jiżdied il-punt 43 li ġej:

                           “43

                           Ftalat tal-bis(2-etileżil) f’komponenti tal-gomma f’sistemi tal-magni, iddisinjati għall-użu f’tagħmir li mhuwiex maħsub biss għall-użu tal-konsumatur u dment li l-ebda materjal plastifikat ma jiġi f’kuntatt mal-membrani mukużi tal-bniedem jew f’kuntatt prolongat mal-ġilda tal-bniedem u li l-valur ta’ konċentrazzjoni ta’ bis(2-etileżil) ftalat ma jaqbiżx:

                                       (a)

                                       it-30 % skont il-piż tal-gomma għal

                                                   (i)

                                                   kisjiet tal-gaskets;

                                                   (ii)

                                                   gaskets tal-gomma solida; jew

                                                   (iii)

                                                   komponenti tal-gomma li jkunu mwaħħlin mal-magna, f’assemblaġġi ta’ mill-inqas tliet komponenti li jużaw l-enerġija elettrika, mekkanika jew idrawlika biex jitħaddmu.

                                       (b)

                                       l-10 % skont il-piż tal-gomma għall-komponenti li fihom il-gomma li mhumiex imsemmija fil-punt (a).

                                 Għall-finijiet ta’ din iż-żieda, “kuntatt prolongat mal-ġilda tal-bniedem” tfisser kuntatt kontinwu ta’ aktar minn 10 minuta jew kuntatt intermittenti fuq perjodu ta’ 30 minuta, kuljum.

                           Tapplika għall-kategorija 11 u tiskadi fil-21 ta’ Lulju 2024.”


title: Direttiva Delegata Tal-Kummissjoni (UE) 2019/1846 tat-8 ta’ Awwissu 2019 li temenda, għall-finijiet tal-adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fl-istann użat f’ċerti magni b’kombustjoni (Test b’rilevanza għaż-ŻEE)

text:
                  5.11.2019

                  MT

                  Il-Ġurnal Uffiċjali tal-Unjoni Ewropea

                  L 283/41

         DIRETTIVA DELEGATA TAL-KUMMISSJONI (UE) 2019/1846
         tat-8 ta’ Awwissu 2019
         li temenda, għall-finijiet tal-adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għaċ-ċomb fl-istann użat f’ċerti magni b’kombustjoni

            (Test b’rilevanza għaż-ŻEE)

         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (1), u b’mod partikolari l-Artikolu 5(1)(a) tagħha,
         Billi:

                     (1)

                     Id-Direttiva 2011/65/UE teżiġi li l-Istati Membri jiżguraw li t-tagħmir elettriku u elettroniku mqiegħed fis-suq ma jkunx fih ċerti sustanzi perikolużi elenkati fl-Anness II ta’ dik id-Direttiva. Dak ir-rekwiżit ma japplikax għall-applikazzjonijiet elenkati fl-Anness III tad-Direttiva 2011/65/UE.

                     (2)

                     Il-kategoriji differenti tat-tagħmir elettriku u elettroniku li għalihom tapplika d-Direttiva 2011/65/UE huma elenkati fl-Anness I ta’ dik id-Direttiva.

                     (3)

                     Iċ-ċomb hu sustanza ristretta elenkata fl-Anness II tad-Direttiva 2011/65/UE. Fid-29 ta’ Ġunju 2017, il-Kummissjoni rċeviet applikazzjoni li saret f’konformità mal-Artikolu 5(3) tad-Direttiva 2011/65/UE dwar eżenzjoni li għandha tiġi elenkata fl-Anness III tad-Direttiva 2011/65/UE, għall-użu taċ-ċomb fl-istann tas-sensors, l-actuators u l-unitajiet ta’ kontroll tal-magni li jintużaw biex jimmonitorjaw u jikkontrollaw sistemi tal-magni, li jinkludu t-turbochargers u l-kontrolli tal-emissjonijiet tal-exhaust ta’ magni b’kombustjoni interna użati f’tagħmir li mhuwiex maħsub biex jintuża biss mill-konsumaturi (“l-eżenzjoni mitluba”).

                     (4)

                     L-evalwazzjoni tal-eżenzjoni mitluba kienet tinkludi konsultazzjonijiet mal-partijiet ikkonċernati f’konformità mal-Artikolu 5(7) tad-Direttiva 2011/65/UE.

                     (5)

                     Kull magna fil-kamp ta’ applikazzjoni tal-eżenzjoni mitluba hija mgħammra b’tipi speċifiċi ta’ sensors, attwaturi u unitajiet ta’ kontroll tal-magna li jimmonitorjaw u jikkontrollaw l-emissjonijiet tagħha biex jiżguraw il-konformità mar-Regolament (UE) 2016/1628 tal-Parlament Ewropew u tal-Kunsill (2). Il-kundizzjonijiet esperjenzati f’tali magna u sistema tal-exhaust u qribhom jistgħu jkunu daqstant severi f’termini ta’ temperaturi u ta’ livelli ta’ vibrazzjoni elevati li jistgħu jikkawżaw falliment bikri tal-legaturi tal-istann.

                     (6)

                     Attwalment, għall-applikazzjonijiet taċ-ċomb koperti mill-eżenzjoni mitluba, jenħtieġ żmien addizzjonali għall-ittestjar sabiex tiġi żgurata l-affidabbiltà tas-sostituti disponibbli mingħajr ċomb.

                     (7)

                     Minħabba n-nuqqas ta’ sostituti affidabbli, is-sostituzzjoni jew l-eliminazzjoni taċ-ċomb għadha xjentifikament u teknikament imprattikabbli f’ċerti magni b’kombustjoni. L-eżenzjoni hija konsistenti mar-Regolament (KE) Nru 1907/2006 tal-Parlament Ewropew u tal-Kunsill (3) u għalhekk ma ddgħajjifx il-protezzjoni ambjentali u tas-saħħa mogħtija minnu.

                     (8)

                     Għalhekk, jixraq li tingħata l-eżenzjoni mitluba billi jiddaħħlu l-applikazzjonijiet koperti minnha fl-Anness III tad-Direttiva 2011/65/UE fir-rigward tat-tagħmir elettriku u elettroniku tal-kategorija 11 tal-Anness I tad-Direttiva 2011/65/UE.

                     (9)

                     Jenħtieġ li l-eżenzjoni tingħata għall-perjodu ta’ validità massima ta’ ħames snin li jibda mit-22 ta’ Lulju 2019, f’konformità mal-Artikolu 4(3) u mal-ewwel subparagrafu tal-Artikolu 5(2) tad-Direttiva 2011/65/UE. Fid-dawl tar-riżultati tal-isforzi għaddejjin biex tinsab sostituzzjoni affidabbli, aktarx li t-tul tal-eżenzjoni mhux se jħalli impatti negattivi fuq l-innovazzjoni.

                     (10)

                     Għalhekk, jenħtieġ li d-Direttiva 2011/65/UE tiġi emendata skont dan,

               ADOTTAT DIN ID-DIRETTIVA:

            Artikolu 1
            L-Anness III tad-Direttiva 2011/65/UE hu emendat kif stabbilit fl-Anness ta’ din id-Direttiva.

            Artikolu 2

               1.   L-Istati Membri għandhom jadottaw u jippubblikaw, sa mhux iktar tard mi[nn] [l-aħħar jum tal-ħames xahar wara d-data tad-dħul fis-seħħ ta’ din id-Direttiva] il-liġijiet, ir-regolamenti u d-dispożizzjonijiet amminstrattivi neċessarji sabiex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-testi ta’ dawk id-dispożizzjonijiet. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
               Huma għandhom japplikaw dawk id-dispożizzjonijiet mi[nn] [l-aħħar jum tal-ħames xahar wara d-data tad-dħul fis-seħħ ta’ din id-Direttiva + 1 jum].
               Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn dik ir-referenza meta ssir il-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir dik ir-referenza.

               2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tad-dritt nazzjonali li jadottaw fil-qasam kopert minn din id-Direttiva.

            Artikolu 3
            Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Artikolu 4
            Din id-Direttiva hija indirizzata lill-Istati Membri.

            Magħmul fi Brussell, it-8 ta’ Awwissu 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 174, 1.7.2011, p. 88.

            (2)  Ir-Regolament (UE) 2016/1628 tal-Parlament Ewropew u tal-Kunsill tal-14 ta’ Settembru 2016 dwar ir-rekwiżiti relatati mal-limiti tal-emissjonijiet ta’ inkwinanti gassużi u partikolati u l-approvazzjoni tat-tip għall-magni b’kombustjoni interna għal makkinarju mobbli mhux tat-triq, li jemenda r-Regolamenti (UE) Nru 1024/2012 u (UE) Nru 167/2013, u li jemenda u jirrevoka d-Direttiva 97/68/KE (ĠU L 252, 16.9.2016, p. 53).

            (3)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), u li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

            ANNESS
            Fl-Anness III tad-Direttiva 2011/65/UE, jiżdied il-punt 44 li ġej:

                           “44

                           Iċ-ċomb fl-istann tas-sensors, l-actuators, u l-unitajiet ta’ kontroll tal-magna ta’ magni b’kombustjoni fi ħdan il-kamp ta’ applikazzjoni tar-Regolament (UE) 2016/1628 tal-Parlament Ewropew u tal-Kunsill (*1), installati f’tagħmir użat f’pożizzjonijiet fissi waqt li jkun qed jitħaddem li hu maħsub għall-professjonisti, iżda li jintuża wkoll minn utenti mhux professjonisti

                           Tapplika għall-kategorija 11 u tiskadi fil-21 ta’ Lulju 2024.

               (*1)  Ir-Regolament (UE) 2016/1628 tal-Parlament Ewropew u tal-Kunsill tal-14 ta’ Settembru 2016 dwar ir-rekwiżiti relatati mal-limiti tal-emissjonijiet ta’ inkwinanti gassużi u partikolati u l-approvazzjoni tat-tip għall-magni b’kombustjoni interna għal makkinarju mobbli mhux tat-triq, li jemenda r-Regolamenti (UE) Nru 1024/2012 u (UE) Nru 167/2013, u li jemenda u jirrevoka d-Direttiva 97/68/KE, (ĠU L 252, 16.9.2016, p. 53).”